Рәсәй милли домен алған латин булмаған алфавитлы тәүге ил. Уҙған йыл аҙағында дәүләт власы органдары һәм теркәлгән тауар знагы булған компаниялар өсөн .рф зонаһында домендарҙы өҫтөнлөклө резервҡа алыу башланды. Уны яҙ тамамлау планлаштырылған ине, ләкин һуңынан өҫтөнлөклө резервлау ҡағиҙәләрен үҙгәртеү тураһында ҡарар ҡабул ителде, һәм ул 2010 йылдың көҙөнә тиклем оҙайтылды. Шул уҡ мәлдә яңы зонала өҫтөнлөклө резевлау хоҡуғы бирелгән ойошмалар исемлеге лә киңәйтелде.